7.ΒΑΣΙΛΙΚΟΝ ΔΙΑΤΑΓΜΑ υπ’ αριθ.392 της 28  Απρ. /9 Μαΐου 1966 (ΦΕΚ Α΄ 100)  Περί εφαρμογής των διατάξεων του άρθρ. 16 του Νόμ. 4467/65 κλπ. και του υπ’ αριθ. 460/65 Β.Δ/τος και επί περιπτώσεων στεγαστικής αποκαταστάσεως σεισμοπαθών νομών Ευρυτανίας, Φθιώτιδος, Καρδίτσης, Αιτωλ/νίας και Ξάνθης πληγέντων υπό των σεισμών του μηνός Φεβρ. 1966. Έχοντες υπ’ όψει τας διατάξεις : α)Του άρθρ. 16 του Νόμ. 4467/65 «περί ιδρύσεως εν Αθήναις Μουσείου Ευρωπαϊκής Τέχνης υπό του Ιωάννου Δ. Πασσά και Δεσποίνης Ι. Πασσά και άλλων τινών διατάξεων», β)του υπ’ αριθ. 460/65 Β.Δ/τος «περί εφαρμογής διατάξεων αφορωσών εις την στεγαστικήν αποκατάστασιν των εκ των σεισμών των μηνών Μαρτίου και Απριλίου 1965 πληγέντων πληθυσμών», και γ) την υπ’ αριθ. 302/1966 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Κοινωνικής Προνοίας Υπουργών και επί των Συντονισμού και Δημοσίων Έργων Υφυπουργών απεφασίσαμεν και διατάσσομεν: Άρθρον μόνον.-Αι διατάξεις του άρθρ. 16 του Νόμ. 4467/65 και του υπ’ αριθ. 460/65 Β.Δ/τος ως αύται ετροποποιήθησαν ή συνεπληρώθησαν έχουσιν εφαρμογήν και επί των περιπτώσεων στεγαστικής αποκαταστάσεως σεισμοπαθών κατοίκων οικισμών πληγέντων εκ σεισμών του μηνός Φεβρ. 1966 εις τας περιοχάς των Νομών Ευρυτανίας, Φθιώτιδος, Καρδίτσης, Αιτωλ/νίας και Ξάνθης. Αι ανωτέρω αναφερόμεναι διατάξεις παρατίθενται κατωτ. σελ. 271 και επ. Εις τους αυτούς επί των Οικονομικών και Κοινωνικής Προνοίας Υπουργούς και επί των Συντονισμού και Δημοσίων Έργων Υφυπουργούς ανατίθεμεν την δημοσίευσιν και εκτέλεσιν του παρόντος.   